b'\n_START_ARTICLE_\nVilija Vertelien\xc4\x97\n_START_SECTION_\nBiografija\n_START_PARAGRAPH_\n1980 m. baig\xc4\x97 Kauno 31-\xc4\x85j\xc4\x85 vidurin\xc4\x99 mokykl\xc4\x85, 1986 m. baig\xc4\x97 Kauno medicinos instituto Medicinos fakultet\xc4\x85, \xc4\xafgijo gydytojo specialyb\xc4\x99. 1999\xe2\x80\x932001 m. mok\xc4\x97si Kauno medicinos universiteto Visuomen\xc4\x97s sveikatos fakultete, suteiktas visuomen\xc4\x97s sveikatos vadybos magistro kvalifikacinis laipsnis. 2001\xe2\x80\x932004 m. mok\xc4\x97si Lietuvos teis\xc4\x97s universiteto Teis\xc4\x97s fakulteto teis\xc4\x97s ir valdymo programos magistrant\xc5\xabroje, suteiktas teis\xc4\x97s magistro kvalifikacinis laipsnis._NEWLINE_1986\xe2\x80\x931987 m. atliko rezident\xc5\xabr\xc4\x85 Kauno Raudonojo Kry\xc5\xbeiaus ligonin\xc4\x97je, 1987\xe2\x80\x931999 m. Kauno klinikin\xc4\x97s infekcin\xc4\x97s ligonin\xc4\x97s gydytoja infektolog\xc4\x97, 1999\xe2\x80\x932002 m. vyr. specialist\xc4\x97 infektolog\xc4\x97. 2003\xe2\x80\x932004 m. V\xc5\xa1\xc4\xae Kauno 2-osios klinikin\xc4\x97s ligonin\xc4\x97s direktoriaus (vyr. gydytojo) pavaduotoja infektologijai._NEWLINE_2004\xe2\x80\x932008 m. Seimo nar\xc4\x97, 2004 m. Darbo partijos frakcijos, nuo 2006 m. rugs\xc4\x97jo 14 d. Lietuvos socialdemokrat\xc5\xb3 partijos frakcijos nar\xc4\x97._NEWLINE_Sutuoktinis Ar\xc5\xabnas Vertelis, s\xc5\xabnus Linas.'